İspaniya–Qazaxıstan münasibətləri

İspaniya-Qazaxıstan münasibətləri — Qazaxıstan və İspaniya arasında iki tərəfli münasibətlər. Qazaxıstan və İspaniya Krallığı arasında diplomatik münasibətlər 11 fevral 1992-ci ildə qurulur. 1999-cu ilin yanvarında İspaniyada Qazaxıstan səfirliyi açılır. Elə həmin ilin iyun ayında İspaniyanın Qazaxıstandakı səfirliyi açılır.

2018-ci ilin aprelindən Konstantin Jiqalov Qazaxıstan Respublikasının İspaniyadakı səfiridir.

D. Karriedo 2018-ci ilin avqust ayından İspaniyanın Qazaxıstandakı səfiridir.

 Siyasi münasibətlər 
İspaniya Qazaxıstanın Avropadakı əsas tərəfdaşlarından biridir. 1994-cü ildən bəri bir sıra səfərlər və yüksək səviyyəli görüşlər olmuşdur. Qazaxıstan Respublikasının Prezidenti Nursultan Nazarbayevin İspaniyaya son səfəri 2013-cü ilin fevralında baş tutmuşdur.

İspaniya Kralı VI Flipp 2017-ci ilin iyun ayında Astanada EXPO-2017 sərgisinin açılış mərasimində iştirak etdiyi müddətdə Qazaxıstanı ziyarət edir.

15-16 dekabr 2019-cu il tarixlərində Qazaxıstan Respublikasının Xarici İşlər Naziri M. Tleuberdi Asiya-Avropa Forumunun Xarici İşlər Nazirlərinin 14-cü Toplantısında iştirak etmək üçün Madridə səfər edir.

Parlamentlərarası əməkdaşlıq:

16-17 iyul 2017-ci il tarixdə İspaniya krallığı Senatı sədri A. Pastor Astanaya işgüzar səfər etmişdir.

23-24 sentyabr 2019-cu il tarixlərində İspaniya Senatının Xarici Əlaqələr Komitəsinin sədri A.Qutierres Avrasiya Parlamentləri sədrlərinin IV iclasında iştirak etmək üçün Astanaya səfər etmişdir.

 Müqavilə və hüquqi çərçivə 
Qazaxıstan-İspaniya münasibətlərinin xüsusi statusunun təsdiqlənməsi 2 iyul 2009-cu il tarixli Strateji Tərəfdaşlıq Sazişi ilə baş vermişdir.
iki ölkə arasında imzalanalan müqavilə və sazişlər:

Qazaxıstan Respublikası ilə İspaniya Krallığı arasında investisiyaların təşviqi və qarşılıqlı qorunması haqqında Saziş, Qazaxıstan Respublikası ilə İspaniya Krallığı arasında iqtisadiyyat və sənaye sahəsində əməkdaşlıq haqqında Saziş, Qazaxıstan Respublikası ilə İspaniya Krallığı arasında mədəniyyət, təhsil və elm sahəsində əməkdaşlıq haqqında Saziş, Qazaxıstan Respublikası Hökuməti ilə İspaniya Krallığı Hökuməti arasında ikiqat vergitutmanın qarşısının alınması və vergidən yayınmanın qarşısının alınması haqqında gəlir Konvensiyası, Qazaxıstan Respublikası ilə İspaniya Krallığı arasında Cinayət İşlərində Qarşılıqlı Hüquqi Yardım Konvensiyası.

 Ticarət 
2015-ci ildə Qazaxıstan və İspaniya arasındakı ticarət dövriyyəsi 1,3 milyard Avro təşkil edir. Qazaxıstanın İspaniyaya əsas ixracatı bunlardır: yanacaq və sürtkü yağları, mis məhsulları, qeyri-üzvi kimyəvi məhsullar, polad məhsulları və elektrik avadanlığı. İspaniyanın Qazaxıstana ixrac etdiyi əsas məhsullar arasında nəqliyyat vasitələri, hava naviqasiya avadanlığı, inşaat avadanlığı, geyim və ayaqqabı yer alır. 

 Diplomatik nümayəndəliklər 
 Qazaxıstanın Madriddə səfirliyi və Barselonada konsulluğu var
 İspaniyanın Astanada səfirliyi vardır

 İstinadlar 

Kateqoriya:Qazaxıstanın ikitərəfli əlaqələri
Kateqoriya:İspaniyanın ikitərəfli əlaqələri